mk en uk mk nl mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk nl bg mk mk mk hbs_cyr ru mk ru ru hbs_cyr mk mk ru mk hbs_cyr mk ru mk hbs_cyr mk hbs_cyr mk ru mk ru mk hbs_cyr mk ru mk de mk uk mk uk mk hbs_cyr mk de mk hbs_cyr mk mk mk mk mk mk mk mk mk mk mk ru mk uk mk ru mk ru mk ru mk uk mk ru mk ru mk ru mk ru uk mk ru mk ru mk ru mk uk mk ru hbs_cyr hbs_cyr mk hbs_cyr ru uk ru mk mk hbs_cyr mk mk uk ru mk mk mk ru hbs_cyr uk mk mk mk mk mk mk uz en en en en en en en
Вонредниот инспекциски надзор на Тетовски е неуставен - тврдат адвокати, вршен е според новиот Закон за високо образование
Постапките за избор во наставно-научни звања морале да бидат спроведени согласно одредбите на Законот кој важел во моментот на распишување на конкурсот и изборот во наставно-научни звања
Вонредниот инспекциски надзор извршен од страна на Државниот просветен инспекторат на Тетовскиот универзитет во кој е утврдено дека функционерите Арбер Адеми, Агим Нухиу и Сафет Емрули законски напредувале во наставно-научни звања, спротивно на претходниот инспекциски надзор на инспекторот Ѓорѓи Илиевски, е вршен согласно новиот Закон за високо образование, што е противуставно, тврдат адвокати. Законите и другите прописи не можат да имаат повратно дејство, велат тие.
Факултети.мк ги побара записниците и решенијата од вонредниот инспекциски надзор од ДПИ според Законот за слободен пристап до информации од јавен карактер, а тие ни ги доставија само записниците. Овој надзор беше направен откако Државниот просветен инспекторат се огради од веќе донесените решенија на инспекторот Илиевски (во кои тој утврди незаконско напредување на тројцата функционери) и ги нарече негов личен став.
Во новите записници на ДПИ е утврдено дека тројцата функционери законски напредувале во наставно-научни звања. Надзорот е извршен врз основа на Законот за просветната инспекција, како и Законот за високо образование од 2018 година.
Одлуките од овие записници се во спротивност на членот 52 став 4 од Уставот на Република Северна Македонија, велат од адвокатското друштво „Наумов, Менкиноски и Партнери Скопје“, кои го застапуваат инспекторот Илиевски.
И тие, исто така, ги добиле записниците од ДПИ.
Адвокатите сметаат дека ова е многу опасна ситуација бидејќи ваквата примена на одредбите и нивното ретроактивно дејство ја нарушуваат правната сигурност на граѓаните на земјава и не се во согласност со начелото на владеење на правото. Ова, според нив, претставува директно кршење на основните и темелните права загарантирани со Уставот, особено што дејноста на високото образование е од јавен интерес и има посебно значење за Македонија.
Тие, исто така, тврдат дека просветните инспектори при вршењето на вонредниот инспекциски надзор и при утврдување на фактичката состојба не го примениле членот 151 од Законот за работните односи.
- Односно, на работник кој е избран или именуван на државна или јавна функција, утврдена со закон, а чие вршење бара привремено да престане да работи кај работодавецот, му мирува работниот однос за време на вршење на функцијата и има право, во рок од 15 (петнаесет) дена по престанувањето на функцијата што ја вршел, да се врати на работа кај работодавецот за вршење работи што одговараат на неговиот степен на стручна подготовка.
И покрај тоа што на тројцата политички функционери им мируваат правата и обврските од работниот однос во Државниот универзитет - Тетово, истите се избираат во повисоки наставно-научни звања, спротивно на одредбите на Законот за високо образование - велат од адвокатското друштво.
Покрај ова, тие исто така напоменуваат дека вонредниот инспекциски надзор на Правниот факултет при Државниот универзитет во Тетово бил извршен од страна на раководител на сектор за инспекциски надзор – главен инспектор, Африм Саљиу, кај кого постои судир на интереси.
- Неговата ќерка, Џемиле Саљиу, е ангажирана како асистент на Правниот факултет при Државниот универзитет во Тетово, а што е спротивно на членот 17 став 2 од Етичкиот кодекс на инспекторите. Односно, кога инспекторите ќе дознаат за околности што укажуваат на постоење на судир на интереси, должни се веднаш да побараат да бидат изземени и да запрат со своето постапување - велат адвокатите.
Во секој закон е определено времето на негово стапување во сила
Дека при испитување на каква било незаконитост законите не смеат да важат ретроактивно, туку да се почитуваат законските начела што важеле во периодот кога се испитува незаконитоста, согласен е и адвокатот Никола Главинче. Тој објаснува дека во секој закон е определено времето на негово стапување во сила.
- Конкретниот, Закон за високото образование, објавен во „Службен весник на Република Македонија“ на ден 08.05.2018г. согласно чл.228 влегува во сила осмиот ден од денот на објавување во „Службен весник“. Согласно чл.226 од цитираниот закон, со денот на влегувањето во сила на овој закон престанува да важи претходниот - Законот за високото образование („Службен весник на Република Македонија“, број 35/2008, 103/2008, 26/2009, 83/2009, 99/2009, 115/10, 17/11, 51/11, 123/12, 15/13, 24/13, 41/2014, 116/14, 130/14, 10/15, 20/15, 98/15, 145/15, 154/15, 30/16, 120/16 и 127/2016), освен оние одредби што, согласно овој закон, се применуваат и по влегувањето во сила на овој закон, а до истекот на роковите предвидени со овој закон - вели Главинче.
Тој објаснува дека ваквите одредби упатуваат на заклучок дека сите субјекти до денот на влегување во сила на Законот за високото образование („Сл. весник на РМ“, бр.82 од 08.05.2018) требало да го приспособат своето работење исклучиво на одредбите на претходниот закон кој бил дотогаш во сила.
- Сите свои одлуки требало да ги носат во согласност со тогаш важечкиот закон, бидејќи тој бил единствено релевантен извор на правото (позитивно право) во кој се содржани решенијата од делокругот на работење – објаснува Главинче.
Тој лично смета дека при оценување на тоа дали конкретен субјект постапувал согласно закон, потребно е да се земат предвид тогаш важечките решенија, бидејќи субјектите задолжени за примена на законот се обврзани со тие решенија и немаат објективно сознание за донесување иден и неизвесен нов правен извор (нов закон).
- Тоа е во согласност и со начелото на правна сигурност и правилната примена на материјалното право – вели Главинче.
Што пишува во записниците?
Во записниците од вонредниот инспекциски надзор за наставно-научните звања на Арбер Адеми, Агим Нухиу и Сафет Емрули јасно стои дека истиот е направен според одредбите од новиот Закон за високо образование, кој стапи во сила во 2019 година.
Во записникот за актуелниот министер за образование и наука Арбер Адеми (целосно преземете го тука) се вели:
„Од увидот во документацијата се констатира дека според Законот за високо образование, кој веќе не е во сила, но во периодот во кој е извршен изборот бил во сила и според кој бил извршен изборот на д-р Арбер Адеми во доцент, како и според постојниот Закон за високо образование кој е во сила во време на вршење на надзорот, д-р Арбер Адеми можел да биде избран во звањето доцент“.
Во записникот за актуелниот заменик-министер за внатрешни работи Агим Нухиу (целосно преземете го тука) пишува:
„Со оглед на тоа дека на денот на извршениот вонреден инспекциски надзор не е веќе во сила претходниот Закон за високо образование, поради што не може да се применуваат одредбите од тој закон кој е вон сила, инспекцискиот надзор се изврши врз основа на постојниот Закон за високо образование кој е во сила, при што согледани се и одредбите од претходниот Закон за високо образование, но земени се предвид и примената и одредбите од новиот Закон“.
И во записникот за Сафет Емрули (целосно преземете го тука), инспекторите исто така констатирале дека надзорот е правен согласно новиот Закон за високо образование.
Во новиот Закон токму членот на кој се повикува инспекторот Илиевски и тврди дека додека работните места на функционерите им се во мирување не смеат да напредуваат во наставно-научни звања е изменет. Сега на барање на лицето (функционерите) рокот за распишување конкурс не мора да се продолжи. Тој сега гласи:
„Времето на распишување на конкурсот од ставот (1) на овој член се продолжува за времето кое е поминато на породилно отсуство, боледување подолго од три месеци, како и мирување на работниот однос во случаи определени со закон. На барање на лицето, рокот не мора да се продолжи“.
Во претходниот Закон за високо образование ја немаше последната реченица, односно немаше опција за продолжување на конкурсот.
Инспекторот Илиевски, кој беше деградиран на работното место бидејќи доби дисциплинска казна, сè уште тврди дека функционерите незаконски се стекнале со звањата, па поднесе и прекршочни пријави за одговорните лица на Тетовскиот универзитет. Во тек се повеќе постапки за утврдување на фактичката состојба на овој случај, а сè уште се чека одлуката и на Антикорупциската комисија.
Подготвил: Милена Атанасоска-Манасиева / milena.atanasoska@fakulteti.mk
24 часа 7 дена 1 месец
Кога бев студент со Ирена Спировска: „Последните испити ги положив кога ќерка ми беше бебе, а учев додека спиеше“
И Чарлс Трети планира да го намали кралското семејство: Што се случува со монархиите во Европа?
Ризикот од земјотреси и цунами во Западна Европа е поголем отколку што се мислело
Еврејски поговорки: „Сите се жалат на недостигот на пари, а никој на недостигот на мозок“
Почнав да работам во смени и син ми се оддалечи од мене, не сака да го гушкам, да го облекувам, да го успивам... Ве молам за помош
Кога бев студент со Ирена Спировска: „Последните испити ги положив кога ќерка ми беше бебе, а учев додека спиеше“
Астероидот удрен од сондата на НАСА сега има опашка
Онлајн платформи на кои можете бесплатно да гледате филмови
НАСА најави нови можни датуми за лансирање на „Артемис I“
Јапонците сакаат да откријат каде се наоѓа свеста во мозокот
Обраснатиот дом „Стив Наумов“ чека реновирање. Чеканите удрија само во тоалетите и бањите, а глетките покажуваат зошто студентите се тепаат за „Гоце“
ДАЛИ ЗНАЕТЕ: Која била првата банка во Македонија?
Еве како да го одржувате домот топол во текот на студените месеци
Вака изгледале жените во Иран пред 50 години
Симон Трпчески утре ќе одржи бесплатен концерт пред МОБ
Волонтери изградиле засолништа и ги хранат и снимаат мечките на Шар Планина. Цело Доброште му помага на здружението „Шари Беар“
Тодор Стојанов докторирал моден дизајн во Шангај - од работа во Зара, Томи Хилфигер и Келвин Клајн до сопствeн бренд
Европски, а наши - елените се враќаат на Галичица
Идните студенти пред избор, кои факултети се најатрактивни? Секој четврти матурант сака да студира во странство
Слични вести од Fakulteti.mk
Писмо на инспекторот Илиевски до Томе Спироски, директор на Државниот просветен инспекторат
Инспекторот Илиевски поднесе прекршочна пријава за ДУТ и ректорот Амети
Универзитетските професори останаа без покачени плати. НАкС предлага решение
Универзитетските професори од Адеми побараа 20% зголемување на платите
ДПИ се оградува од тврдењата на инспекторот Илиевски за нерегуларностите на Тетовски
Народен правобранител: Спорно е како тројцата функционери добиле звања на Тетовски - има индиции за незаконски хонорари
Ефикасен модел на финансирање е клучен за квалитет и развој на високото образование
Царовска го презеде МОН: „Да ја започнеме учебната година, но и образование за гордост ни е приоритет“
Постојаната анкетна комисија расправаше за преставката од просветниот инспектор Ѓорѓи Илиевски
И педагозите му се налутија на Адеми: „И ние сме надвор од процесот на правење на новиот закон за основно“
Кога бев студент со Ирена Спировска: „Последните испити ги положив кога ќерка ми беше бебе, а учев додека спиеше“
Проф. д-р Игор Неделковски, ректор на УКЛО: „Има масовно пензионирање на професори, а на прсти се бројат новите вработувањата, остануваме без подмладок“
СТУДЕНТСКИ МЕМОАРИ: Драгица Мисирлиевска (84) дипломира на Правен факултет во 1977 година – Бев една од двете жени-инспектори во тоа време
Училиштата со фотоволтаици полесно ќе ја пребродат зимата - реконструирана фасада носи до 30 отсто заштеда, а нова дограма и покрив по 15 отсто
Актерката Ангела Апостоловска дипломира и магистрира во Букурешт, но не се откажа од Македонија: „Сакам да ѝ дадам шанса на нашата држава“